pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งมาตรการ Work @ Home ร่วมมือผู้ให้บริการ มือถือ- แอพพลิเคชั่น รับมือ COVID-19 [กระทรวงดิจิทัลเพื่อเศรษฐกิจและสังคม]
วันพุธที่ 18 มีนาคม 2563
กระทรวงดิจิทัลฯ เร่งมาตรการ Work @ Home ร่วมมือผู้ให้บริการ มือถือ- แอพพลิเคชั่น รับมือ COVID-19 [กระทรวงดิจิทัลเพื่อเศรษฐกิจและสังคม]
กระทรวงดิจิทัลฯ เร่งมาตรการ Work @ Home ร่วมมือผู้ให้บริการ มือถือ- แอพพลิเคชั่น รับมือ COVID-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม แถลงข่าว เรื่อง “การปฏิบัติงานนอกสถานที่ ในสถานการณ์ COVID-19” โดยมี นางวรรณพร เทพหัสดิน ณ อยุธยา เลขาธิการ สํานักงานคณะกรรมการดิจิทัลเพื่อเศรษฐกิจและสังคมแห่งชาติ หรือ (สดช.) พร้อมด้วยผู้ร่วมให้บริการโทรคมนาคม จํานวน 6 ราย ได้แก่ CAT, TOT, AIS, TRUE, DTAC, 3BB และผู้ให้บริการแอพพลิเคชั่น 4 ราย ได้แก่ CISCO, Microsoft, google และ Line ร่วมงานแถลงข่าว ณ ห้อง Walk the talk อาคารเดอะไนน์ ทาวเวอร์ พระราม 9 ตึก B ชั้น 15 สํานักงานพัฒนาธุรกรรมทางอิเล็กทรอนิกส์ กระทรวงดิจิทัลเพื่อเศรษฐกิจและสังคม เมื่อวันที่ 17 มีนาคม 2563 เพื่อกําหนดแนวทางการปฏิบัติงานนอกสถานที่ให้สามารถทํางานได้ทุกที่ ทุกเวลาและเป็นการสร้างโมเดลการทํางานของราชการรูปแบบใหม่ในยุคดิจิทัล สู่การเป็นรัฐบาลดิจิทัลในอนาคต จากการหารือ ได้ข้อสรุปร่วมกันว่าผู้ให้บริการแอพพลิเคชั่น จะสนับสนุนระบบการประชุมออนไลน์เพื่อสนับสนุนการปฏิบัติงานนอกสถานที่ผ่านอุปกรณ์คอมพิวเตอร์ โทรศัพท์มือถือ ทั้ง iOS และ Android โดยไม่เสียค่าใช้จ่าย ให้แก่หน่วยงานราชการและรัฐวิสาหกิจ สําหรับผู้ให้บริการอินเทอร์เน็ต จะยกเว้นค่าบริการอินเทอร์เน็ตเคลื่อนที่ให้กับผู้ที่ลงทะเบียนยืนยันเข้าร่วมโครงการทั้ง Fixed Broadband และ Mobile Broadband เมื่อเรียกใช้งาน ผ่าน Range IP Address และ URL ตามที่กําหนด
ทั้งนี้ ได้มอบหมายให้สํานักงานคณะกรรมการดิจิทัลเพื่อเศรษฐกิจและสังคมแห่งชาติ หรือ (สดช.) เป็นศูนย์กลางในการประชาสัมพันธ์ ให้คําปรึกษาเบื้องต้น โดยได้จัดทําคู่มือการปฏิบัติราชการนอกสถานที่และคู่มือการใช้งาน Application ที่เกี่ยวข้อง ซึ่งสามารถนําไปใช้เป็นแนวทางในการปฏิบัติงานได้ทันที หากส่วนราชการใดมีความประสงค์ที่จะใช้ Application สามารถลงทะเบียนได้ที่ www.onde.go.th ตั้งแต่วันนี้เป็นต้นไป
***************
รัฐบาลไทย-ข่าวทำเนียบรัฐบาล-นายกรัฐมนตรี ตรวจเยี่ยม ให้กำลังใจ ประชาชนที่เดินทางกลับจากต่างประเทศ เพื่อดูอาการและเฝ้าระวังโรค ณ โรงแรมภัทรา
วันพุธที่ 8 เมษายน 2563
นายกรัฐมนตรี ตรวจเยี่ยม ให้กําลังใจ ประชาชนที่เดินทางกลับจากต่างประเทศ เพื่อดูอาการและเฝ้าระวังโรค ณ โรงแรมภัทรา
นายกรัฐมนตรี ตรวจเยี่ยม ให้กําลังใจ ประชาชนที่เดินทางกลับจากต่างประเทศ เพื่อดูอาการและเฝ้าระวังโรค ณ โรงแรมภัทรา
วันนี้ 8 เมษายน 2563 พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางไปยังโรงแรมภัทรา เพื่อตรวจเยี่ยมความเป็นอยู่ ให้กําลังใจ ประชาชนที่เดินทางกลับจากต่างประเทศ และต้องถูกกักกันตัวเพื่อดูอาการและเฝ้าระวังโรค ซึ่งทุกคนต่างยินดีให้ความร่วมมือและขอบคุณรัฐบาลที่ช่วยเหลือพร้อมดูแลอย่างดีในที่ State Quarantine แห่งนี้ ไม่มีอะไรติดขัด ไม่มีปัญหาอะไร สบายดีทุกคน นอกจากนี้ ได้พูดคุย สอบถามเจ้าของโรงแรมว่ามีขาดเหลืออะไร หรือไม่ จะได้ช่วยดูแล พร้อมขอบคุณโรงแรมที่เสียสละและให้ความร่วมมือในการร่วมแก้ปัญหา ซึ่งคนไทยต่างซาบซึ้งในน้ําใจที่มีต่อกันในสภาวะเช่นนี้
ทั้งนี้ นายกรัฐมนตรีได้เดินทางไปเยี่ยมโดยไม่มีการเตรียมการล่วงหน้า เพื่อจะได้รับทราบการดําเนินการและปัญหา ก่อนจะมีการประชุม ศบค ในวันพรุ่งนี้
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​กลาโหมฯ ลดปัญหาสิ่งแวดล้อม จัดอบรม “คัดแยกขยะของเสีย” พัฒนาคุณภาพชีวิตให้คนในชุมชน
วันพุธที่ 4 มีนาคม 2563
​กลาโหมฯ ลดปัญหาสิ่งแวดล้อม จัดอบรม “คัดแยกขยะของเสีย” พัฒนาคุณภาพชีวิตให้คนในชุมชน
พลเอก ณัฐ  อินทรเจริญ ปลัดกระทรวงกลาโหม เป็นประธานเปิดการฝึกอบรมการคัดแยกขยะของเสีย ณ พื้นที่สนามด้านหลังสถานีกาชาดที่ 2 สุขุมาลอนามัย (ลานภูธเรศ) เขตพระนคร กรุงเทพฯ  ให้กับประชาชนชุมชนรอบกระทรวงกลาโหม จํานวน 200 คน
พลเอก ณัฐ อินทรเจริญ ปลัดกระทรวงกลาโหม เป็นประธานเปิดการฝึกอบรมการคัดแยกขยะของเสีย ณ พื้นที่สนามด้านหลังสถานีกาชาดที่ 2 สุขุมาลอนามัย (ลานภูธเรศ) เขตพระนคร กรุงเทพฯ ให้กับประชาชนชุมชนรอบกระทรวงกลาโหม จํานวน 200 คน โดยเป็นโครงการเฉลิมพระเกียรติเนื่องในโอกาสมหามงคลพระราชพิธีบรมราชาภิเษก และเพื่อพัฒนาคุณภาพชีวิตของประชาชนในพื้นที่ชุมชนเมือง
ภายในงานมีการบรรยาย เรื่อง การคัดแยกขยะของเสีย โดยวิทยากรจากธนาคารขยะรีไซเคิลของสํานักงานปลัดกระทรวงกลาโหม และยังมีนิทรรศการ เพื่อเป็นการให้ความรู้เกี่ยวกับการจัดการขยะ และรักษาสิ่งแวดล้อมในชุมชนให้กับประชาชนในพื้นที่รอบกระทรวงกลาโหม นอกจากนี้ยังมีการมอบถังขยะ 4 สี จํานวน 48 ใบ เพื่อส่งเสริมให้แต่ละครัวเรือนมีการคัดแยกขยะที่ถูกต้องเหมาะสม เป็นการลดปริมาณขยะ ทําให้ชุมชนสะอาด น่าอยู่ และไม่มีแหล่งเพาะพันธุ์โรคจากขยะในครัวเรือนและชุมชน รวมทั้งเป็นการปลูกจิตสํานึกในการบริหารจัดการขยะอย่างยั่งยืนอีกด้วย
รัฐบาลไทย-ข่าวทำเนียบรัฐบาล-กรมบัญชีกลางชี้แจงค่าใช้จ่ายในการจัดทำบัตรสวัสดิการแห่งรัฐจ่ายตามจริง
วันจันทร์ที่ 2 เมษายน 2561
กรมบัญชีกลางชี้แจงค่าใช้จ่ายในการจัดทําบัตรสวัสดิการแห่งรัฐจ่ายตามจริง
กรมบัญชีกลางชี้แจงการจัดทําบัตรสวัสดิการแห่งรัฐมีค่าใช้จ่ายในการจัดทําบัตรและค่าใช้จ่ายอื่นที่เกี่ยวข้องตามรายละเอียดค่าใช้จ่ายที่เกิดขึ้นจริง
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่มีข้อมูลเผยแพร่ว่า บัตรคนจนต้นทุนใบละ 40 บาท เสนอรัฐบาล 100 บาท 14 ล้านใบ 14x60 บาท = 840 ล้านบาท ส่วนต่างมันแพงมาก ไปอยู่ในกระเป๋าใคร อ้างคนจนแล้วขูดรีดคนจน นั้น กรมบัญชีกลาง ขอชี้แจงว่า การจัดทําบัตรสวัสดิการแห่งรัฐ ได้ทําสัญญาจ้างทําบัตรสวัสดิการแห่งรัฐ โดยกําหนดกรอบจํานวนบัตรไว้ที่ 11.8 ล้านใบ เป็นวงเงินสัญญารวม 848 ล้านบาท ซึ่งประกอบด้วยค่าใช้จ่ายดังนี้
1. ค่าใช้จ่ายเกี่ยวกับบัตรและจัดส่งบัตร บัตร EMV จํานวน 10.44 ล้านใบ (ประมาณใบละ 39 - 42 บาท) เท่ากับ 441 ล้านบาท และบัตร Hybrid 2 chips (บัตรแมงมุม) จํานวน 1.36 ล้านใบ (ประมาณใบละ 75 - 78 บาท) เท่ากับ 108 ล้านบาท ทั้งนี้ มีค่าขนส่งบัตรอีกใบละ 3 บาท
2. ค่าใช้บริการระบบและค่าจัดตั้งทีม Call center จํานวนเงิน 108 ล้านบาท
3. ค่าวางเครื่อง EDC จํานวน 4,200 เครื่อง จํานวนเงิน 97 ล้านบาท
4. ค่าบริหารจัดการบัตร และค่าบริการฐานข้อมูล จํานวนเงิน 94 ล้านบาท รวมเป็นเงิน 848 ล้านบาท
อธิบดีกรมบัญชีกลาง กล่าวเพิ่มเติมว่า นอกจากค่าใช้จ่ายในการจัดทําบัตรทั้ง 2 แบบแล้ว ยังมีค่าใช้จ่ายอื่นๆ ที่เกี่ยวข้อง ได้แก่ ค่าใช้บริการระบบ ค่า Call center ค่าวางเครื่อง EDC ค่าบริหารจัดการบัตร และค่าบริการฐานข้อมูลรวมอยู่ด้วย โดยไม่มีส่วนต่างของค่าทําบัตรตามที่ข้อมูลที่เผยแพร่ กรมบัญชีกลางจะจ่ายเงินค่าจัดทําบัตรสวัสดิการแห่งรัฐตามจํานวนบัตรที่ผลิตจริง นอกจากนี้ มีค่าบันทึกข้อมูลส่วนบุคคล และข้อมูลเพื่อการเติมเงินลงบัตรสวัสดิการแห่งรัฐ ตามมาตรฐานกลางระบบตั๋วร่วม ลงในบัตร Hybrid 2 chips (บัตรแมงมุม) ซึ่งจะทําให้สามารถใช้บัตรสวัสดิการแห่งรัฐ กับระบบ e-ticket ของรถโดยสารประจําทางของ ขสมก./รถไฟฟ้าได้ จํานวนเงิน 11.6 ล้านบาท ทั้งนี้ ได้เริ่มผลิตบัตรเมื่อวันที่ 10 สิงหาคม 2560 ด้วยจํานวนผู้มีสิทธิ 11.67 ล้านคน ต่อมาได้มีการนําข้อมูลผู้มีสิทธิดังกล่าวให้สํานักงานสถิติแห่งชาติลงพื้นที่ตรวจสอบ เพื่อดูสภาพความเป็นอยู่ก่อนแจกจ่ายบัตรสวัสดิการแห่งรัฐ ซึ่งพบว่ามีผู้ไม่ผ่านสิทธิประมาณ 2.4 แสนคน โดยกระทรวงการคลังได้เปิดให้ผู้ไม่ผ่านสิทธิยื่นขออุทธรณ์ได้ และมีผู้ผ่านอุทธรณ์ 3.7 หมื่นคน ทําให้จํานวนผู้มีสิทธิที่จะได้รับบัตรสวัสดิการแห่งรัฐมีจํานวนทั้งสิ้น 11.47 ล้านคน
รัฐบาลไทย-ข่าวทำเนียบรัฐบาล-สธ. รับมอบคูปองส่วนลดราคาสินค้าอาหาร 1 ล้าน 5 หมื่น ฉบับ แก่ อสม. “ฮีโร่ที่ลืมไม่ได้” [กระทรวงสาธารณสุข]
วันศุกร์ที่ 8 พฤษภาคม 2563
สธ. รับมอบคูปองส่วนลดราคาสินค้าอาหาร 1 ล้าน 5 หมื่น ฉบับ แก่ อสม. “ฮีโร่ที่ลืมไม่ได้” [กระทรวงสาธารณสุข]
สธ. รับมอบคูปองส่วนลดราคาสินค้าอาหาร 1 ล้าน 5 หมื่น ฉบับ แก่ อสม. “ฮีโร่ที่ลืมไม่ได้”
กระทรวงสาธารณสุข รับมอบคูปองส่วนลดราคาสินค้าอาหาร 1 ล้าน 5หมื่นฉบับ จากบริษัทเจริญโภคภัณฑ์อาหาร จํากัด (มหาชน) เป็นขวัญกําลังใจแก่ อสม. ทั่วประเทศ ในฐานะ “ฮีโร่ที่ลืมไม่ได้”
วันนี้ (8 พฤษภาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข รับมอบคูปองส่วนลดราคาสินค้าอาหาร จํานวน 1 ล้าน 5 หมื่นฉบับ จากบริษัท เจริญโภคภัณฑ์อาหาร จํากัด (มหาชน) เพื่อมอบให้กับ อสม.ทั่วประเทศ เป็นขวัญกําลังใจ ในฐานะ “ฮีโร่ที่ลืมไม่ได้”
ดร.สาธิตกล่าวว่า จากสถานการณ์โรคติดเชื้อโคโรนาไวรัส 2019 (โควิด 19) ในประเทศไทย และทั่วโลก เกิดผลกระทบต่อสังคมและเศรษฐกิจในวงกว้าง แต่ด้วยความร่วมมืออย่างเข้มแข็งของภาคีเครือข่ายในทุกภาคส่วน ทั้งภาครัฐ เอกชน และประชาชน รวมทั้งบุคลากรการแพทย์และสาธารณสุข อาทิ แพทย์ พยาบาล เจ้าหน้าที่สาธารณสุข โดยเฉพาะอาสาสมัครสาธารณสุขประจําหมู่บ้าน (อสม.) ได้ทุ่มเทและเสียสละทํางานอย่างเต็มกําลัง ตลอดระยะเวลากว่า 4 เดือนที่ผ่านมา ทําให้งานป้องกันควบคุมโรคในชุมชนมีประสิทธิภาพ เนื่องจาก อสม.เป็นผู้ที่เข้าถึงข้อมูล ความเคลื่อนไหว รู้จักทุกครัวเรือนเป็นอย่างดี ตั้งแต่เดือนมีนาคมจนถึงขณะนี้ อสม.ได้ช่วยติดตามเคาะประตูบ้านให้ความรู้ประชาชนในการป้องกันโรคกว่า 13 ล้านหลังคาเรือน ติดตามเฝ้าระวังกลุ่มเสี่ยงกว่า 9 แสนคน เพื่อนําเข้าสู่ระบบรักษารวดเร็ว ส่งผลให้ประเทศไทยสามารถควบคุมโรคโควิด 19 ได้ผลเป็นที่น่าพอใจ จํานวนผู้ป่วยลดลง จนเป็นที่ประจักษ์แก่สังคม และได้รับความชื่นชมในระดับนานาชาติ
ดร.สาธิตกล่าวต่อว่า ขอขอบคุณบริษัท เจริญโภคภัณฑ์อาหาร จํากัด (มหาชน) ที่ได้มอบคูปองส่วนลดราคาสินค้าอาหารให้กับ อสม. จํานวน 1 ล้าน 5 หมื่นฉบับ เพื่อนําไปใช้ที่ร้านซีพี เฟรชมาร์ท กว่า 350 สาขาทั่วประเทศ เป็นการสร้างขวัญกําลังใจ ตอบแทนคุณงามความดี อสม. ทั่วประเทศ ในฐานะ “ฮีโร่ที่ลืมไม่ได้” เป็นการขยายการสนับสนุนโครงการ“ส่งอาหารจากใจร่วมต้านภัยโควิด 19” ที่ได้ส่งอาหารสนับสนุนบุคลากรทางการแพทย์ และประชาชนที่กักตัวเองหลังเดินทางกลับจากประเทศกลุ่มเสี่ยง ส่งมอบอาหารแบ่งเบาภาระครอบครัวแพทย์และพยาบาลในโรงพยาบาลของรัฐ โดยจะส่งมอบให้ประธาน อสม.ในพื้นที่นําไปแจกจ่ายแก่ อสม.ทุกคนต่อไป
************************************* 8 พฤษภาคม 2563
รัฐบาลไทย-ข่าวทำเนียบรัฐบาล-​ปลัด สธ. กำชับสถานบริการสาธารณสุขดูแลผู้ประสบภัยจากพายุทกซูรีต่อเนื่อง เฝ้าระวังโรคหลังน้ำลด
วันอังคารที่ 19 กันยายน 2560
​ปลัด สธ. กําชับสถานบริการสาธารณสุขดูแลผู้ประสบภัยจากพายุทกซูรีต่อเนื่อง เฝ้าระวังโรคหลังน้ําลด
กระทรวงสาธารณสุข กําชับสถานบริการสาธารณสุขดูแลผู้ประสบภัยน้ําท่วมจากพายุทกซูรีต่อเนื่อง
กระทรวงสาธารณสุข กําชับสถานบริการสาธารณสุขดูแลผู้ประสบภัยน้ําท่วมจากพายุทกซูรีต่อเนื่อง และเฝ้าระวังโรคหลังน้ําลด โดยเฉพาะโรคฉี่หนู แนะนําประชาชนสังเกตอาการ หากมีไข้สูงทันทีทันใด ปวดศีรษะ ตาแดง ปวดกล้ามเนื้อมาก โดยเฉพาะที่น่อง โคนขา ให้รีบพบแพทย์
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ความคืบหน้าสถานการณ์น้ําท่วมจากพายุดีเปรสชัน“ทกซูรี” (DOKSURI) ว่า ได้รับรายงานจากผู้อํานวยการโรงพยาบาลชัยภูมิว่า สถานการณ์น้ําท่วมอําเภอเมืองชัยภูมิครั้งนี้ โรงพยาบาลได้ดําเนินการตามแผนป้องกันสถานบริการที่เตรียมการไว้ ทําให้ไม่มีน้ําท่วมในบริเวณโรงพยาบาล ในวันนี้บริเวณรอบนอกและถนนทางเข้าโรงพยาบาลน้ําลดลงแล้ว ประชาชนเดินทางมารับบบริการได้ปกติอย่างไรก็ตาม พาได้กําชับให้สถานบริการสาธารณสุข ในพื้นที่ที่ยังมีฝนตกหนัก น้ําท่วม น้ําหลาก ติดตามสถานการณ์อย่างใกล้ชิด ดําเนินการตามแผนรับมือน้ําท่วมที่วางไว้และแผนการจัดบริการ เพื่อให้การดูแลประชาชนและผู้ประสบภัยน้ําท่วมอย่างเต็มที่ สําหรับในพื้นที่ที่น้ําลด ให้สํานักงานสาธารณสุขจังหวัดเฝ้าระวังโรคหลังน้ําลด เช่น อุจจาระร่วง ตาแดง และรณรงค์ให้ความรู้ประชาชนในการป้องกันโรค เพื่อป้องกันการป่วยและการเสียชีวิต โดยเฉพาะโรคฉี่หนูหรือโรคเลปโตสไปโรซีส (Leptospirosis) ซึ่งเชื้อโรคอาจปนเปื้อนอยู่ในพื้นดินที่เฉอะแฉะ หรือมีแอ่งน้ําขัง เข้าสู่ร่างกายทางบาดแผล รอยถลอกต่างๆ ที่ขาและเท้า
นายแพทย์โสภณกล่าวต่อว่า ขอให้ประชาชนดูแลสุขอนามัยของร่างกาย สวมรองเท้าบู๊ท หลังลุยน้ําย่ําโคลนให้รีบล้างทําความสะอาด หากมีไข้และมีอาการสําคัญของโรคฉี่หนูคือ ไข้สูงทันทีทันใด ปวดศีรษะ ตาแดงทั้ง 2 ข้าง ปวดกล้ามเนื้อมาก โดยเฉพาะน่องและโคนขา ให้รีบพบแพทย์ พร้อมแจ้งประวัติการลุยน้ําย่ําโคลนด้วยทุกครั้ง โรงพยาบาลทุกแห่งมียารักษาโรคนี้ แต่หากปล่อยไว้จนอาการหนัก เชื้อโรคลุกลามทําลายอวัยวะภายใน เช่น ไต ปอด และอาจเสียชีวิตได้ ทั้งนี้ ข้อมูลสํานักระบาดวิทยาในปี 2560 ตั้งแต่วันที่ 1 มกราคม – 11 กันยายน พบผู้ป่วย 1,941 ราย เสียชีวิต 40 ราย จังหวัดที่มีอัตราป่วยต่อแสนประชากรสูงสุด 5 อันดับแรกคือ ศรีสะเกษ ตรัง กระบี่ พังงา และนครศรีธรรมราช
************************************************* 19 กันยายน 2560
รัฐบาลไทย-ข่าวทำเนียบรัฐบาล-กรมศุลกากรจับมือธนาคารแห่งประเทศไทย ลงนาม MOU ความร่วมมือทางวิชาการและข้อมูล
วันพฤหัสบดีที่ 13 กันยายน 2561
กรมศุลกากรจับมือธนาคารแห่งประเทศไทย ลงนาม MOU ความร่วมมือทางวิชาการและข้อมูล
กรมศุลกากร และ ธปท. ร่วมลงนามในบันทึกข้อตกลงความร่วมมือทางวิชาการและข้อมูลระหว่างกรมศุลกากร และธนาคารแห่งประเทศไทย ณ ห้องเทวะวงศ์วิศิษฏ์ ชั้น 1 ตําหนักใหญ่วังเทวะเวสม์ ธนาคารแห่งประเทศไทย
วันนี้ (วันพฤหัสบดีที่ 13 กันยายน 2561) เวลา 11.00 น. นายกุลิศ สมบัติศิริ อธิบดีกรมศุลกากร และนายวิรไท สันติประภพ ผู้ว่าการธนาคารแห่งประเทศไทย ร่วมลงนามในบันทึกข้อตกลงความร่วมมือทางวิชาการและข้อมูลระหว่างกรมศุลกากร กระทรวงการคลัง และธนาคารแห่งประเทศไทย ณ ห้องเทวะวงศ์วิศิษฏ์ ชั้น 1 ตําหนักใหญ่วังเทวะเวสม์ ธนาคารแห่งประเทศไทย
นายกุลิศ สมบัติศิริ อธิบดีกรมศุลกากร กล่าวว่า บันทึกข้อตกลงนี้ถือเป็นก้าวสําคัญของการประสานข้อมูลระหว่างหน่วยงานภาครัฐ โดยทั้งสององค์กรต่างมีฐานข้อมูลขนาดใหญ่ หรือ "Big Data" ที่ควรนํามาใช้ให้เกิดประโยชน์ในการวิเคราะห์และประเมินความเสี่ยง ตลอดจนการพยากรณ์ต่าง ๆ เพื่อให้การขับเคลื่อนนโยบายภาครัฐ ทั้งนโยบายการเงินและนโยบายการคลัง เป็นไปอย่างมีประสิทธิภาพ
ด้านนายวิรไท สันติประภพ ผู้ว่าการธนาคารแห่งประเทศไทย กล่าวว่า บันทึกข้อตกลงความร่วมมือฉบับใหม่นี้ ได้ขยายให้ครอบคลุมการส่งเสริมความร่วมมือทางด้านวิชาการระหว่างหน่วยงาน รวมถึงข้อมูลของธนาคารแห่งประเทศไทยและของกรมศุลกากรที่จะเป็นประโยชน์ต่องานด้านการกํากับดูแลและงานวิเคราะห์ในภารกิจของกรมศุลกากรและธนาคารแห่งประเทศไทยเพื่อช่วยติดตามสถานการณ์ทางเศรษฐกิจการเงินได้ละเอียดและรอบด้านยิ่งขึ้น ช่วยป้องกันภัยทางเศรษฐกิจ ซึ่งจะยังประโยชน์แก่ประเทศโดยรวม ทั้งนี้ กรมศุลกากรและธนาคารแห่งประเทศไทยได้เห็นชอบให้ยกเลิกบันทึกข้อตกลงว่าด้วยการใช้ประโยชน์ข้อมูลการนําสินค้าเข้า/การส่งออกสินค้า ฉบับลงวันที่ 30 พฤษภาคม 2546 โดยให้ใช้บันทึกข้อตกลงฉบับนี้แทน
ทั้งนี้ ท่านสามารถติดตามการเผยแพร่ข้อมูลข่าวสารของกรมศุลกากรที่ถูกต้องตรงประเด็นได้ 4 ช่องทาง ดังนี้
1. website : https://www.Customs.go.th
2. Facebook : https://www.facebook.com/customsdepartment.thai/
3. Youtube : https://www.youtube.com/theprcustoms
4. Line Official Account :Thaicustoms
รัฐบาลไทย-ข่าวทำเนียบรัฐบาล-มาตรการลดภาระการซื้อที่อยู่อาศัยภายใต้โครงการ "บ้านดีมีดาวน์"
วันจันทร์ที่ 2 ธันวาคม 2562
มาตรการลดภาระการซื้อที่อยู่อาศัยภายใต้โครงการ "บ้านดีมีดาวน์"
วันจันทร์ที่ 2 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการลดภาระการซื้อที่อยู่อาศัยภายใต้โครงการ "บ้านดีมีดาวน์" เพื่อสนับสนุนให้ประชาชนมีที่อยู่อาศัยเป็นของตนเอง โดยสนับสนุนเงินเพื่อลดภาระการผ่อนดาวน์ จํานวน 50,000 บาท/ราย เบื้องต้นกําหนดไว้ 100,000 ราย โดยผู้เข้าร่วมมาตรการต้องเป็นผู้ที่มีรายได้ไม่เกิน 100,000 บาท/เดือน หรือไม่เกิน 1,200,000 บาท/ปี ต้องอยู่ในระบบฐานภาษีของกรมสรรพากร สําหรับประเภทที่อยู่อาศัยที่เข้าเกณฑ์คือ บ้านเดี่ยว บ้านแฝด บ้านแถว ห้องชุด และอาคารพาณิชย์ที่สร้างเสร็จแล้ว โดยไม่รวมที่อยู่อาศัยมือสองทุกประเภท ผู้สนใจลงทะเบียนรับสิทธิ์ได้ที่ www.บ้านดีมีดาวน์.com ตั้งแต่วันที่ 11 ธ.ค. 62 จนถึง 31 มี.ค. 63
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง.นรม. พล.อ.อ. ประจินฯ เป็นประธานในพิธีเปิดงาน “มหกรรมบ้านและคอนโด ครั้งที่ 36”
วันศุกร์ที่ 10 มีนาคม 2560
รอง.นรม. พล.อ.อ. ประจินฯ เป็นประธานในพิธีเปิดงาน “มหกรรมบ้านและคอนโด ครั้งที่ 36”
รอง.นรม. พล.อ.อ ประจินฯ เป็นประธานในพิธีเปิดงาน “มหกรรมบ้านและคอนโด ครั้งที่ 36”
วันนี้ (9 มีนาคม 2560) เวลา 15.00 น. ณ เวทีจัดงาน ศูนย์ประชุมแห่งชาติสิริกิติ์ เขตคลองเตย กรุงเทพมหานคร พลอากาศเอกประจิน จั่นตอง รองนายกรัฐมนตรี เป็นประธานในพิธีเปิดงาน“มหกรรมบ้านและคอนโด ครั้งที่ 36” ภายใต้แนวคิด “LET’S GET YOUR BESTINATIONค้นหาจุดหมายที่ดีที่สุด...เพื่อคนที่คุณรักที่สุด”จัดโดยสมาคมอาคารชุดไทย สมาคมอสังหาริมทรัพย์ไทย และสมาคมธุรกิจบ้านจัดสรร เป็นเวลา 4 วัน ระหว่างวันที่ 9 - 12 มีนาคม 2560 (เวลา 10.00 น.- 20.00 น.) ทั้งนี้ มีผู้ร่วมงานประกอบด้วย ผู้ประกอบการจากบริษัทชั้นนําที่ดําเนินธุรกิจด้านอาคารชุด บ้านจัดสรร และทาวน์โฮมต่าง ๆ ตลอดจนตัวแทนธนาคารพาณิชย์ของภาครัฐและเอกชน และสื่อมวลชนเข้าร่วมงาน ประมาณ 200 คน
โอกาสนี้ รองนายกรัฐมนตรีได้กล่าวเปิดงานว่า มีความยินดีเป็นอย่างยิ่งที่ได้มาเป็นประธานในพิธีเปิดงานในวันนี้ ในส่วนการจัดงาน “มหกรรมบ้านและคอนโด ครั้งที่ 36” โดยความร่วมมือร่วมใจกันของสมาคมหลักที่เกี่ยวกับอสังหาริมทรัพย์ทั้ง 3 สมาคม ที่มีผลให้เศรษฐกิจไทยขยายตัวและเติบโตมากขึ้น ส่งผลให้มีการทําธุรกรรมสินเชื่อที่อยู่อาศัยหมุนเวียนในระบบเศรษฐกิจอสังหาริมทรัพย์กว่า 1 หมื่นล้านบาท ซึ่งกระทรวงคลังได้คาดหวังว่าปี 2560 เศรษฐกิจไทยจะขยายตัวมากขึ้น ซึ่งเป็นปัจจัยบวกจากการที่รัฐบาลมีโครงการ ใหญ่ ๆ ในหลายโครงการทําให้กําลังซื้อของประชาชนมีมากขึ้น อีกทั้งมีแรงหนุนจากอัตราดอกเบี้ยที่ต่ําทําให้ประชาชนตัดสินใจซื้อบ้านและคอนโดได้ง่ายขึ้น
รองนายกรัฐมนตรีคาดหวังว่า ธุรกิจอสังหาริมทรัพย์ของไทยจะมีแนวโน้มที่ดีขึ้นโดยลําดับ และในนามของรัฐบาล ขอขอบคุณสมาคมทั้งสามที่มีบทบาทสําคัญในการขับเคลื่อนเศรษฐกิจไทยให้ก้าวเดินไปข้างหน้าได้อย่างมั่นคง พร้อมขออวยพรให้การจัดงานในครั้งนี้ประสบผลสําเร็จตามที่มุ่งหวังทุกประการ
จากนั้น นายวิชัย พูลวรลักษณ์ ประธานคณะกรรมการจัดงานได้เชิญรองนายกรัฐมนตรีและตัวแทนผู้บริหารสมาคมที่ร่วมกันจัดงาน ประกอบพิธีเปิดงาน“มหกรรมบ้านและคอนโด ครั้งที่ 36” พร้อมเดินเยี่ยมชมบู้ธจัดแสดงบ้านและคอนโดภายในงานอย่างทั่วถึง
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อธิบดีกรมศุลกากร ชี้แจงกรณีมีข้อเรียกร้องการออกกฎหมายลูกตาม พ.ร.บ. ศุลกากรฉบับใหม่ที่จะมีผลใช้บังคับวันที่ 13 พ.ย.2560
วันจันทร์ที่ 16 ตุลาคม 2560
อธิบดีกรมศุลกากร ชี้แจงกรณีมีข้อเรียกร้องการออกกฎหมายลูกตาม พ.ร.บ. ศุลกากรฉบับใหม่ที่จะมีผลใช้บังคับวันที่ 13 พ.ย.2560
อธิบดีกรมศุลกากร ชี้แจงกรณีมีข้อเรียกร้องการออกกฎหมายลูกตาม พ.ร.บ. ศุลกากรฉบับใหม่ที่จะมีผลใช้บังคับวันที่ 13 พฤศจิกายน 2560
เมื่อวันที่ 15 ต.ค.60 นายกุลิศ สมบัติศิริ อธิบดีกรมศุลกากร กระทรวงการคลัง ชี้แจง กรณีที่มีข้อเรียกร้องการออกกฎหมายลูกตาม พ.ร.บ. ศุลกากรฉบับใหม่ที่จะมีผลใช้บังคับวันที่ 13 พฤศจิกายน 2560 ในส่วนของเกณฑ์การปฏิบัติการขอคืนภาษีอากรนําเข้าสินค้ามาผลิตเพื่อการส่งออก ตามมาตรา 29 ของกฎหมายใหม่ ที่ควรขยายเวลาขอคืนภาษีเพิ่มจากที่กฎหมายกําหนดอีก 6 เดือน นั้น กรมศุลกากร ขอชี้แจงว่า เนื่องจากผู้ประกอบการตามมาตรา 19 ทวิ (ตามกฎหมายเดิม) หรือตามมาตรา 29 ของกฎหมายใหม่ที่ใช้สิทธิวางประกันเพียง 5 เปอร์เซ็นต์ ตามประกาศกระทรวงการคลัง ส่วนหนึ่ง ไม่ได้ผลิตแล้วส่งออก แต่ใช้โอกาสที่วางประกันไว้เพียง 5 เปอร์เซ็นต์นั้น เลิกกิจการ กว่ากรมศุลกากรจะรู้ว่าบริษัทเหล่านั้นเลิกกิจการ ก็ไม่สามารถดําเนินการอะไรได้แล้ว จึงเห็นควรให้ลดเวลาขอคืนภาษีลงเหลือไม่เกิน 6 เดือน และขยายได้อีก 6 เดือน เมื่อพระราชบัญญัติศุลกากร พ.ศ. 2560 ระบุไว้เช่นนี้ จึงไม่สามารถกําหนดในอนุบัญญัติต่างจากกฎหมายหลักได้
สําหรับข้อเรียกร้องในหลักเกณฑ์ วิธีการและเงื่อนไขของตัวแทนออกของ หรือ ชิปปิ้ง ควรเปิดช่องให้ชิปปิ้งนอกระบบ ทําธุรกิจได้ภายใต้กฎเกณฑ์ที่รัดกุม เพื่อการแข่งขันที่เป็นธรรมและลดปัญหาการทุจริต นั้น กรมศุลกากร ขอชี้แจงว่า ในกฎหมายศุลกากรฉบับใหม่กําหนดให้ตัวแทนออกของ หรือชิปปิ้ง ต้องมาจดทะเบียนเพื่อขออนุญาตทําพิธีการกับกรมศุลกากร หากไม่ทําตามหลักเกณฑ์และเงื่อนไขที่กรมฯ กําหนด กรมฯ สามารถเพิกถอนใบอนุญาตได้ ทําให้ชิปปิ้งนอกระบบต้องมาจดทะเบียนและอยู่ภายใต้การกํากับดูแลของสมาคม ซึ่งกรมศุลกากรจะออกระเบียบธรรมาภิบาลกํากับการทําธุรกิจของชิปปิ้งเมื่อกฎหมายใหม่มีผลบังคับใช้ เพื่อกํากับและลงโทษชิปปิ้งนอกระบบให้ทําธุรกิจที่โปร่งใสตรวจสอบได้กับกรมฯ อย่างเข้มงวดต่อไป
----------------------------
รัฐบาลไทย-ข่าวทำเนียบรัฐบาล-นรม.เป็นประธานการประชุมคณะกรรมการบริหารราชการแผ่นดินเชิงยุทธศาสตร์ ครั้งที่ 6 / 2560
วันจันทร์ที่ 22 พฤษภาคม 2560
นรม.เป็นประธานการประชุมคณะกรรมการบริหารราชการแผ่นดินเชิงยุทธศาสตร์ ครั้งที่ 6 / 2560
วันนี้ (22 พ.ค. 2560) เวลา 09.30 น. ณ  ห้องประชุมสีเขียว ตึกไทยคู่ฟ้า ทําเนียบรัฐบาล พลเอกประยุทธ์  จันทร์โอชา  นายกรัฐมนตรีเป็นประธานการประชุมคณะกรรมการบริหารราชการแผ่นดินเชิงยุทธศาสตร์ ครั้งที่ 6 / 2560
ภายหลังเลิกการประชุมเวลาประมาณ 11.30 น. ณ ศูนย์แถลงข่าว ตึกนารีสโมสร ทําเนียบรัฐบาล นายทศพร ศิริสัมพันธ์ เลขาธิการคณะกรรมการพัฒนาระบบราชการ (ก.พ.ร.) กรรมการและเลขานุการ ฯ แถลงผลการประชุมสรุปสาระสําคัญ ดังนี้
ที่ประชุมได้พิจารณาและมีมติเห็นชอบเรื่องการปรับระบบอํานวยความสะดวกให้กับผู้ประกอบธุรกิจ ซึ่งเรียกว่า Doing Business Portal โดยเป็นผลสืบเนื่องมาจากการที่ธนาคารโลกได้มาวิเคราะห์ระบบเกี่ยวกับการยื่นเรื่องเพื่อประกอบธุรกิจประเด็นความยากง่ายในประเทศไทย และมีข้อสังเกตว่าเห็นควรมีการปรับปรุงระบบดังกล่าวของประเทศไทยในหลายประเด็น เช่นขั้นตอนการทํางาน การปรับระบบการใช้อิเล็คทรอนิค โดยมีการปลดล็อคข้อกฏหมายตามมาตรา 44 ทั้ง 10 ขั้นตอน ให้เข้าสู่ระบบดิจิทัลทั้งหมด เนื่องด้วยธนาคารโลกได้รายงานว่า แม้ทางประเทศไทยจะมีระบบอิเล็คทรอนิคในการทําธุรกรรมต่าง ๆ แล้วก็ตาม แต่ระบบนั้นยังไม่ใช่ระบบ One Stop Service ที่แท้จริง เมื่อติดต่อทําธุรกรรมใด ๆ ก็ตาม ยังต้องลิ้งค์ไปยังหน้าเว็ปไซด์ของหน่วยงานอื่น ๆ ที่เกี่ยวข้อง อีก ถือว่าระบบปัจจุบันนี้ยังไม่ใช่ระบบ One Stop Service ที่สมบูรณ์แบบตามมาตรฐานสากล ดังเช่น ประเทศสิงคโปร์ นิวซีแลนด์ และนอร์เวย์ ซึ่งใช้ระบบสมบูรณ์แบบได้มาตรฐานแล้ว เพื่อลดขั้นตอนต่าง ๆ ดังเช่น ประเทศที่พัฒนาแล้วดําเนินการอยู่ด้วยการกรอกข้อมูลเพียงครั้งเดียวเรียกว่า การกรอกข้อมูลครั้งเดียว (Single Form)
ทั้งนี้ ประเด็นดังกล่าว นายกรัฐมนตรีได้กําชับให้เร่งนํามาใช้อย่างเร่งด่วน โดยมีองค์ประกอบทั้งหมด 4 ด้าน 1.ปรับแพลตฟอร์มกลางอยู่บนระบบดิจิทัลอันเดียวกันแบบ Single Form 2.ระบบยืนยันตัวตนของประชาชนและของนิติบุคคล 3. จะต้องมีดิจิทัล ID และ 4.การวางระบบต่าง ๆ ที่รองรับอย่างสมบูรณ์ ซึ่งการดําเนินการดังกล่าวจําเป็นต้องใช้งบประมาณจาก กสทช. ประมาณ 4,000 ล้านบาท รวมทั้งมีการปฏิรูปกฎหมายและกฎระเบียบไปพร้อม ๆ กัน โดยจะเร่งดําเนินการให้แล้วเสร็จภายใน 3 เดือน
เลขาธิการ ก.พ.ร. ได้กล่าวย้ําในตอนท้ายอีกว่า อย่างไรก็ตาม ในอนาคตหากมีผู้ประสงค์จะดําเนินการทําธุรกิจใด ๆ ก็สามารถเข้าเว็ปกลางเว็ปเดียว เรียกว่า Doing Business Portal ตั้งแต่เริ่มต้นธุรกิจจนจบที่เว็ปเดียว ไม่ต้องเข้าเว็ปของแต่ละหน่วยงานอีกต่อไป ซึ่งจะก่อให้เกิดประโยชน์กับประเทศไทยหลายอย่าง พร้อมยกระดับการทําธุรกิจในประเทศไทยให้ทัดเทียมระดับสากล ที่เรียกว่าระดับชั้นนําของโลก (ระดับเวิลด์คลาส) ซึ่งจะเป็นการปฏิรูประบบการทํางานของภาคราชการสู่การทํางานที่โปร่งใสมากขึ้น ซึ่งจะมี 30 กว่าหน่วยงานเข้ามาเกี่ยวข้องในระบบดังกล่าว และเรื่องนี้จะมีการนําเสนอในที่ประชุม ครม. ในวันพรุ่งนี้ (23 พ.ค. 60) เพื่อให้ ครม. เห็นชอบต่อไป
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศ คสช.ใช้มาตรา ๔๔ จัดระเบียบและแก้ไขปัญหาธรรมาภิบาล มหาวิทยาลัยเทคโนโลยีราชมงคลล้านนา
วันจันทร์ที่ 9 กรกฎาคม 2561
ราชกิจจานุเบกษา เผยแพร่ประกาศ คสช.ใช้มาตรา ๔๔ จัดระเบียบและแก้ไขปัญหาธรรมาภิบาล มหาวิทยาลัยเทคโนโลยีราชมงคลล้านนา
ราชกิจจานุเบกษา เมื่อวันที่ ๖ กรกฎาคม ๒๕๖๑ เผยแพร่ประกาศคณะรักษาความสงบแห่งชาติ ที่ ๑/๒๕๖๑ เรื่อง การกําหนดรายชื่อสถาบันอุดมศึกษาอื่น ตามคําสั่งหัวหน้าคณะรักษา ความสงบแห่งชาติ ที่ ๓๙/๒๕๕๙ เรื่อง การจัดระเบียบและแก้ไขปัญหาธรรมาภิบาลในสถาบันอุดมศึกษา
ราชกิจจานุเบกษา เมื่อวันที่ ๖ กรกฎาคม ๒๕๖๑ เผยแพร่ประกาศคณะรักษาความสงบแห่งชาติ ที่ ๑/๒๕๖๑ เรื่อง การกําหนดรายชื่อสถาบันอุดมศึกษาอื่น ตามคําสั่งหัวหน้าคณะรักษา ความสงบแห่งชาติ ที่ ๓๙/๒๕๕๙ เรื่อง การจัดระเบียบและแก้ไขปัญหาธรรมาภิบาลในสถาบันอุดมศึกษา ลงวันที่ ๑๒ กรกฎาคม พุทธศักราช ๒๕๕๙
ตามที่ได้มีคําสั่งหัวหน้าคณะรักษาความสงบแห่งชาติ ที่ ๓๙/๒๕๕๙เรื่อง การจัดระเบียบ และแก้ไขปัญหาธรรมาภิบาลในสถาบันอุดมศึกษา ลงวันที่ ๑๒ กรกฎาคม พุทธศักราช ๒๕๕๙ เพื่อแก้ไขสถานการณ์ความไม่ถูกต้องและไม่ชอบธรรมของการดําเนินการของสถาบันอุดมศึกษา ให้เกิดประสิทธิภาพ และสร้างความมั่นใจให้แก่สังคมโดยรวม โดยในกรณีจะต้องนํามาตรการตามคําสั่งดังกล่าวไปใช้กับสถาบันอุดมศึกษาอื่นนอกจากที่ระบุไว้ในคําสั่งดังกล่าว ให้เป็นไปตามที่คณะรักษาความสงบแห่งชาติประกาศกําหนดนั้น(อ่านเพิ่มเติมคําสั่ง คสช.ที่ ๓๙/๒๕๕๙)
คณะกรรมการการอุดมศึกษาได้รายงานต่อรัฐมนตรีว่าการกระทรวงศึกษาธิการ ว่ายังมีสถาบันอุดมศึกษาบางแห่งประสบปัญหาความขัดแย้งภายในสถาบันจนไม่อาจที่จะแก้ไขปัญหา ให้ลุล่วงไปได้ด้วยมาตรการปกติ ซึ่งหากปล่อยให้การแก้ไขปัญหาล่าช้าออกไปจะทําให้เกิดความเสียหายต่อ ระบบการศึกษาหรือนิสิตนักศึกษาจํานวนมาก
อาศัยอํานาจตามความในวรรคสองของข้อ ๑๒แห่งคําสั่งหัวหน้าคณะรักษาความสงบแห่งชาติ ที่ ๓๙/๒๕๕๙ เรื่อง การจัดระเบียบและแก้ไขปัญหาธรรมาภิบาลในสถาบันอุดมศึกษา ลงวันที่ ๑๒ กรกฎาคม พุทธศักราช ๒๕๕๙ คณะรักษาความสงบแห่งชาติจึงมีประกาศ ดังต่อไปนี้
ข้อ ๑ ให้มหาวิทยาลัยเทคโนโลยีราชมงคลล้านนาเป็นสถาบันอุดมศึกษาอื่น ตามวรรคสอง ของข้อ ๑๒ แห่งคําสั่งหัวหน้าคณะรักษาความสงบแห่งชาติ ที่ ๓๙/๒๕๕๙ เรื่อง การจัดระเบียบและแก้ไขปัญหาธรรมาภิบาลในสถาบันอุดมศึกษา ลงวันที่ ๑๒ กรกฎาคม พุทธศักราช ๒๕๕๙
ข้อ ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
ประกาศ ณ วันที่ ๕ กรกฎาคม พุทธศักราช ๒๕๖๑
พลเอก ประยุทธ์ จันทร์โอชา
หัวหน้าคณะรักษาความสงบแห่งชาติ
อ้างจากราชกิจจานุเบกษา
"กรณีดังกล่าวเป็นผลมาจากกรณีปัญหาการแต่งตั้งผู้รักษาราชการแทนอธิการบดีมหาวิทยาลัยเทคโนโลยีราชมงคล (มทร.) ล้านนา ซึ่งสภามหาวิทยาลัยถูกแบ่งเป็น 2 ฝ่ายชัดเจน จึงยังไม่สามารถแต่งตั้งผู้รักษาราชการแทนอธิการบดีได้ เนื่องจากมีการกระทําที่ผิดกฎหมายและผิดระเบียบทางราชการหลายเรื่อง ซึ่งอาจส่งผลให้เกิดความเสียหายแก่มหาวิทยาลัยได้
โดย นพ.ธีระเกียรติ เจริญเศรษฐศิลป์ รมว.ศึกษาธิการ กล่าวว่า เรื่องอุดมศึกษาได้มอบให้ ศ.นพ.อุดม คชินทร รมช.ศึกษาธิการ ดูแล ดังนั้นถ้า ศ.นพ.อุดม รู้เรื่องแล้วจะต้องจัดการอย่างแน่นอน ไม่ต้องมาถึงตน แต่ถ้ามีความจําเป็นต้องใช้อํานาจหัวหน้าคณะรักษาความสงบแห่งชาติ ตาม ม.44 ของรัฐธรรมนูญฯ คณะกรรมการการอุดมศึกษาก็เสนอความเห็นมาได้"
(อ้างจากข่าวเดลินิวส์)
Rewriter/Editorบัลลังก์ โรหิตเสถียร